
ŠAKIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO MOKESČIO TARIFŲ NUSTATYMO 

2020 m. birželio 19 d. Nr. T-207
Šakiai

	Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Šakių rajono savivaldybės taryba n u s p r e n d ž i a:
	1. Nustatyti nuo 2021 m. sausio 1 d. nekilnojamojo turto mokesčio tarifą – 0,8 procento nekilnojamojo turto mokestinės vertės.
	2. Skirti 10 procentų surenkamo nekilnojamojo turto mokesčio verslo plėtrai į smulkaus ir vidutinio verslo plėtros fondą.
	3. Atleisti nuo nekilnojamojo turto mokesčio verslo subjektus, investuojančius į nekilnojamojo turto statybą ir (ar) rekonstrukciją, naujai sukurtai nekilnojamojo turto vertei trejus metus nuo investicijų projekto užbaigimo datos, t. y., turto įregistravimo nekilnojamojo turto registre datos. Iš jų: 
3.1. dideles įmones, investavusias per dvejus metus ne mažiau kaip 1,0 mln. Eur;
	3.2. vidutines įmones, investuojančias per dvejus metus ne mažiau kaip 0,5 mln. Eur;
	3.3. mažas įmones, investuojančias per dvejus metus ne mažiau kaip 0,25 mln. Eur;
	3.4. labai mažas įmones, investuojančias per dvejus metus ne mažiau kaip 0,04 mln. Eur.
	4. Atleisti naujai įsiregistravusias įmones vienerius metus nuo nekilnojamojo turto mokesčio.
	5. Nustatyti nekilnojamojo turto mokesčio už nekilnojamąjį turtą, įtrauktą į Nenaudojamų, naudojamų ne pagal paskirtį, apleistų arba neprižiūrimų patalpų ir statinių sąrašą, tarifą, – 3 proc. nekilnojamojo turto mokestinės vertės.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.   

Savivaldybės meras				     	          			              Edgaras Pilypaitis

